cyanic-selkie/wikianc huggingface dataset:
চিঙ্কি যাদব
প্রাথমিক জীবন
চিঙ্কি ১৯৯৭ সালের ২৬শে নভেম্বর মধ্য প্রদেশের ভোপালে জন্মগ্রহণ করেছিলেন। তার পরিবার তাঁতীয়া টোপ নগর স্পোর্টস কমপ্লেক্সের প্রাঙ্গনে একটি একক কামরার কোয়ার্টারে বসবাস করত তার বাবা মেহতাব সিং যাদব এই ক্রীড়া কমপ্লেক্সে বৈদ্যুতিক হিসাবে কাজ করতেন। যাদব তার বাবার সাথে কমপ্লেক্সে শ্যুটিং রেঞ্জে যেতে যেতে শ্যুটিং-য়ের প্রতি আগ্রহী হন এবং ২০১২ সালে প্রশিক্ষণ নেওয়ার সিদ্ধান্ত নিয়েছিলেন।  মধ্য প্রদেশ শুটিং একাডেমিতে প্রশিক্ষক যশপাল রাণার অধীনে তিনি পিস্তল প্রশিক্ষণ শুরু করেছিলেন  এবং তার ছোট ভাই রাজেশ শটগান বেছে নিয়েছিলেন, তবে রাজেশ পরবর্তীকালে ক্রীড়ায় বেশিদূর অগ্রসর হতে পারেননি।
গোপালপুর ইউনিয়ন, টুঙ্গিপাড়া
কৃতী ব্যক্তিত্ব :
০৩. শৈলেন বাইন
চিঙ্কি যাদব
প্রাথমিক জীবন
২০১৯ হিসাবে, চিঙ্কি একজন সহকারী ব্যাংক ম্যানেজার হিসাবে কাজ করেন।
গোপালপুর ইউনিয়ন, টুঙ্গিপাড়া
কৃতী ব্যক্তিত্ব :
০৪. লালবাহাদুর বিশ্বাস ( লালু)
চিঙ্কি যাদব
কার্যকাল
চিঙ্কি কুয়েত সিটিতে ২০১৫ এশিয়ান শুটিং চ্যাম্পিয়নশিপে জুনিয়র মহিলাদের ২৫ মিটার পিস্তল ইভেন্টে ৫৭০ এর স্কোর দিয়ে ব্রোঞ্জ পদক জয় করেন। ২০১৬ সালের আইএসএসএফ জুনিয়র বিশ্বকাপে, তিনি গাবালায় ২৫ মিটার পিস্তল দলগত বিভাগেও ব্রোঞ্জ জিতেছিলেন এবং সুহলে একই ইভেন্টে ব্রোঞ্জ জিতেছে। তিনি মুশকান এবং গৌরী শেওরান সহ দলগত বিভাগে সুহলে ২০১৭ সালের আইএসএসএফ জুনিয়র ওয়ার্ল্ড চ্যাম্পিয়নশিপেও ব্রোঞ্জ জিতেছিলেন।
চিঙ্কি ২০১৯ এর এশিয়ান শ্যুটিং চ্যাম্পিয়নশিপের কোয়ালিফিকেশন রাউন্ডে ৫৮৮ স্কোর নিয়ে দ্বিতীয় স্থান অর্জন করেছিলেন এবং ফাইনালের জন্য যোগ্যতা অর্জন করেছিলেন। এই পারফরম্যান্স তাকে ২০২০ গ্রীষ্মকালীন অলিম্পিকের জন্য কোটা এনে দিয়েছিল। তিনি ১১৬ স্কোর নিয়ে ফাইনালে ষষ্ঠ স্থান অর্জন করেছিলেন।
গোপালপুর ইউনিয়ন, টুঙ্গিপাড়া
জনপ্রতিনিধি
বর্তমান চেয়ারম্যান-সুষেন সেন
নাগরিকত্ব (সংশোধন) আইন, ২০১৯
ভারতের নাগরিকত্ব সংশোধনী বিল (ক্যাব) ২০১৯ সালের ১১ ডিসেম্বরে ভারতের সংসদে পাস হওয়া একটি আইন। এ বিলের উদ্দেশ্য ১৯৫৫ সালের নাগরিকত্ব আইন সংশোধন। আফগানিস্তান, বাংলাদেশ এবং পাকিস্তান থেকে আগত নিপীড়িত সংখ্যালঘু হিন্দু, শিখ, বৌদ্ধ, জৈন, পারসি এবং খ্রিষ্টান ধর্মাবলম্বী অবৈধ অভিবাসীদের ভারতীয় নাগরকিত্ব পাওয়ার সুযোগ হয়েছে এই বিলের মাধ্যমে। মুসলিমদের জন্য এজাতীয় কোনো সুযোগের ব্যবস্থা রাখা হয় নি। ভারতীয় আইনের আধারে প্রথমবারের মত ধর্মীয় পরিচয়কে নাগরিকত্ব লাভের শর্ত হিসাবে যুক্ত করা হয়েছে।
বিভিন্ন জায়গা থেকে এই সংশোধনী বিল পাসের পরপরই সমালোচনা শুরু হয়। হিউম্যান রাইটস ওয়াচ এর মতে সংশোধনী বিল মুসলিমদের বিরুদ্ধে বৈষম্য ও আন্তর্জাতিক আইনের পরিপন্থী। ভারতে নতুন নাগরিকত্ব আইনকে মুসলমানদের জন্য বৈষম্যমূলক হিসেবে বর্ণনা করে তা পুনর্বিবেচনার আহ্বান জানায় জাতিসংঘের মানবাধিকার দপ্তর। সমালোচকদের উদ্বিগ্নচিত্ত এই কারণে যে জাতীয় নাগরিক নিবন্ধন এবং এই বিল ব্যবহার করে মুসলিম অভিবাসীদের রাজ্যহারা করা হবে। বিশ্লেষকরা তিব্বত, শ্রীলঙ্কা এবং মায়ানমারের মত প্রতিবেশী দেশগুলোর সংখ্যালঘুদের নিয়ে বিলে নীরবতা নিয়ে প্রশ্ন তুলেছে। ভারত সরকারের বিবৃতি মতে পাকিস্তান, আফগানিস্তান, বাংলাদেশ হচ্ছে মুসলিম অধ্যুষিত দেশ যেখানে সাম্প্রতিক দশকে সাংবিধানিক ভাবে ইসলামকে রাষ্ট্রধর্ম হিসেবে ঘোষণা করা হয়েছে এবং তাই সেসব দেশগুলোতে মুসলিমরা ধর্মীয় কারণে নিপীড়িত হবে এমনটা মানা সম্ভব নয় এবং তাদেরকে নিপীড়িত সংখ্যালঘু হিসেবে বিবেচনা করা যাবে না। বিশেষজ্ঞদের বর্ণনামতে এসব দেশগুলোতে হাজারা এবং আহমেদীয়ারা ধর্মীয় সংখ্যালঘু হিসেবে বিবেচিত এবং প্রায়সই নিপীড়িত হয়।
এই বিল পাশের পর ভারতজুড়ে তীব্র আন্দোলন শুরু হয়। এই বিল পাসের ফলে আসাম এবং উত্তর পূর্ব রাজ্যগুলোতে অমুসলিমরা নাগরিকত্ব পাওয়ার কারণে বাঙালি অধ্যুষিত হয়ে পরবে এবং স্থানীয় সংস্কৃতি হারিয়ে যাবে- এই আশঙ্কায় আসাম এবং অন্যান্য উত্তর পূর্ব রাজ্যে বিক্ষোভ শুরু হয়।   ভারতের অন্য প্রান্তে বিক্ষোভকারীদের মতে এই বিলের মাধ্যমে মুসলিমদের প্রতি বৈষম্য করা হয়েছে। তাই তাদের দাবী- ভারতীয় নাগরিকত্ব দেওয়ার বিধান মুসলিম অভিবাসী এবং রাজনৈতিক উদ্বাস্তুদের জন্যও রাখা হোক। ভারতের বিভিন্ন বিশ্ববিদ্যালয়গুলোতে বড় বড় বিক্ষোভ সংঘটিত হয়েছে। আলিগড় মুসলিম বিশ্ববিদ্যালয় এবং জামিয়া মিলিয়া ইসলামিয়ার শিক্ষার্থীদের অভিযোগ পুলিশ তাদের ওপর পাশবিক কায়দায় নির্যাতন চালিয়েছে। বিক্ষোভের সময় কিছু বিক্ষোভকারী নিহত হন কিছু বিক্ষোভকারী এবং কয়েকজন পুলিশ আহত হন। ব্যক্তি এবং জনসম্পত্তি ক্ষতিগ্রস্ত হয়। সহস্রাধিক মানুষ গ্রেফতার হয় এবং কিছু এলাকায় স্থানীয় ইন্টারনেট সেবা বন্ধ রাখা হয়। কিছু রাজ্য ঘোষণা করে তারা এই আইন বাস্তবায়ন হতে দেবে না। যদিও স্বরাষ্ট্রমন্ত্রী বিবৃতি দিয়ে বলেন, প্রয়োজনে রাজ্যের ক্ষমতা হ্রাস করে এই ক্যাব বাস্তবায়ন করা হবে।
প্রেক্ষাপট
১৯৫০ সালের কার্যকর হওয়া ধর্মনিরপেক্ষ ভারতের সংবিধান অনুসারে সে দেশের বাসিন্দারা সবাই ভারতের নাগরিক। স্বাধীন হওয়ার সাত বছর পর ভারত সরকার ১৯৫৫ সালে নাগরিকত্ব আইন পাস করে। এই আইন এবং তার পরবর্তী সংশোধনী অনুসারে অবৈধ অভিবাসীরা ভারতের নাগরিকত্ব পাবে না। এই আইনে অবৈধ অভিবাসীদের সংজ্ঞায় বলা হয়েছে, ১) যদি পাসপোর্ট বা ভিসা ছাড়া কেউ দেশে প্রবেশ করে থাকেন অথবা ২) বৈধ নথি নিয়ে প্রবেশ করার পর নির্দিষ্ট সময়কালের বেশি ভারতে বাস করে থাকেন, তাহলে তিনি বিদেশি অবৈধ অভিবাসী বলে গণ্য হবেন। সেসব অভিবাসীদের হয় দেশে ফেরত পাঠানো হবে নতুবা জেলে প্রেরণ করার বিধান রাখা হয়।
১৯৫১ সালে জাতিসংঘের কনভেনশনে ভারত সই করে নি। ফলে আশ্রয়প্রার্থীদের নিয়ে কোনো জাতীয় নীতি ভারতের নেই। সব আশ্রয়প্রার্থীদের "অবৈধ অভিবাসী" হিসেবে ভারতে উল্লেখ করা হয়। যদিও ভারতের অন্যতম ঐতিহ্য হলো তারা আশ্রয়প্রার্থীদের গ্রহণ করে এবং এর শুরু হয়েছিল জওহরলাল নেহেরু থেকে। তার নীতি ছিল এইসমস্ত আশ্রয়প্রার্থীদের পরিস্থিতি স্বাভাবিক হলে নিজ দেশে ফেরত পাঠানো হবে। ইউএস কমিটি ফর রিফিউজি এন্ড ইমিগ্রান্টের হিসাব মতে ভারতে ৪,৫৬,০০০ এর চেয়ে বেশি অভিবাসী বাস করছে। ইউএনসিএইচআরের মতে ভারতে ২ লক্ষ আশ্রয়প্রার্থী অবস্থান করছে। )
২০১৪ সালে ভারতের জাতীয় নির্বাচনে হিন্দুত্ব জাতীয়তবাদী দল বিজেপি বিজয়ী হয়। তাদের নির্বাচনী ইশতেহার ছিল হিন্দু আশ্রয়প্রার্থীদের ভারতে আজীবন থাকার ব্যবস্থা করা হবে। ২০১৫ সালে ভারত এইসমস্ত আশ্রয়প্রার্থীদের দীর্ঘসময় ধরে থাকার ভিসা বৈধ করে। তারা আরো ঘোষণা করে বাংলাদেশ ও পাকিস্তানের "সংখ্যালঘু সম্প্রদায়ভুক্ত" নাগরিকতা ভারতের "পাসপোর্ট আইন" ও "ফরেইনার আইন" এর ঝুটঝামেলা থেকে মুক্তি পাবে। ভারত সংখ্যালঘু সম্প্রদায়ের অংশ হিসেবে হিন্দু-বৌদ্ধ-খ্রিস্টান-জৈন-পার্সি-শিখ কে তালিকাভুক্ত করেছে। তারা যদি ধর্মীয় নিপীড়নের শিকার অথবা ধর্মীয় নিপীড়নের শিকারের ভীতিজনিত কারণে আশ্রপ্রার্থী হয়ে থাকে, তবে ভারতে আশ্রয় পাবে। যারা ভারতে ৩১ ডিসেম্বর ২০১৪ সালের পূর্বে এসেছে তারা পাসপোর্ট সংশ্লিষ্ট ঝামেলা থেকে রেহাই পাবে দীর্ঘকালীন ভিসা প্রাপ্তির উপযুক্ত হিসেবে বিবেচিত হবে।
২০১৯ সালের নির্বাচনী প্রচারণায় সংশোধনী বিল পাস করার পুনরায় আশ্বাস দেয়। ভারতে বিশাল সংখ্যক অবৈধ মুসলিম অভিবাসী বাস করে এজাতীয় বিশ্বাসকে প্রচারণায় তারা ব্যবহার করেছিল। বিজেপি সরকার আসামে জাতীয় নাগরিক নিবন্ধনকে (এনআরসি) হালনাগাদ করে।  এর মুল লক্ষ্য ছিল মুসলিম অধ্যুষিত বাংলাদেশ থেকে আসা অবৈধ অভিবাসীদের শনাক্ত করা। যদিও বিশেষজ্ঞদের মতে এই হালানাগাদের লক্ষ্য হচ্ছে মুসলিম অভিবাসীদের বাছাই করা। আগস্ট ২০১৯ এ প্রকাশিত নিবন্ধনের তালিকায় প্রায় উনিশ লক্ষ বাসিন্দার নাম সেখানে ছিল না, যারা নাগরিকত্ব হারানোর ঝুঁকিতে ছিলেন।  যাদের নাম তালিকায় আসে নি, তাদের সিংহভাগ বাঙালি হিন্দু হওয়ায়, বিজেপি হালনাগাদ নিবন্ধন প্রকাশের আগে তাদের সমর্থন সংক্ষিপ্ত পরিসরে তুলে নেয়। কারণ এই হিন্দুরা নাগরিকত্ব হারালে খোদ বিজেপিরই ভোট ব্যাংকে সংকট সৃষ্টি হবে। উত্তর পূর্বের রাজ্যগুলির আশঙ্কা ও উদ্বেগকে গুরুত্ব দিয়ে নাগরিকত্ব সংশোধনী বিল কার্যকরের ক্ষেত্রে অরুণাচল প্রদেশ, নাগাল্যান্ড, মিজোরামের ইনার লাইন পারমিটভুক্ত এলাকা এবং উত্তর পূর্বের ষষ্ঠ তফশিলভুক্ত এলাকাগুলিকে বাদ রাখা হয়েছে। এর ফলে নাগরিকত্ব সংশোধনী বিলের আওতায় যাঁরা ভারতীয় নাগরিক হবেন, তাঁরা অরুণাচল প্রদেশ, নাগাল্যান্ড ও মিজোরামের বাসিন্দা হতে পারবেন না। ইতিমধ্যেই যাঁরা ভারতীয় নাগরিক, তাঁদের ক্ষেত্রেও এই বিধিনিষেধ কার্যকর হবে। একই সঙ্গে আসাম, মেঘালয় ও ত্রিপুরার বড় অংশ ষষ্ঠ তফশিলের অন্তর্ভুক্ত হবার কারণে এই বিলের আওতা থেকে বাদ থাকবে।
জাতীয় নাগরিক নিবন্ধন
২০০৪ সালে জাতীয় নাগরিক নিবন্ধনের হালনাগাদ শুরু হওয়ার পর, সর্বোচ্চ আদালতের তত্ত্বাবধানে বিজেপি সরকার ২০১৩ সালে আসাম রাজ্যের জন্য এই হালনাগাদের কাজ সমাপ্ত করে। একই সাথে ১৯৯৫ সালের নাগরিকত্ব বিলের সংশোধনী প্রকাশ করে। বহু বছর ধরে আসাম বাসীর অভিযোগ লক্ষ লক্ষ বাংলাভাষী আসামে অবৈধভাবে বসবাস করছে। সেখানকার রাজনৈতিক নেতাকর্মীদের বহুদিনের আন্দোলনের ফলশ্রুতিতে; ১৯৮৫ সালে ক্ষমতাসীন রাজিব গান্ধী সরকার তাদের সঙ্গে আসাম চুক্তি করতে বাধ্য হয়। এতে বলা হয়, নাগরিকপঞ্জিতে ঠাঁই পেতে হলে বাসিন্দাদের প্রমাণ করতে হবে, তারা বাংলাদেশের স্বাধীনতাযুদ্ধ শুরুর আগে অর্থাৎ ১৯৭১ সালের ২৬ মার্চের আগে রাজ্যে আবাস গেঁড়েছে। ২০১৯ সালের আগস্টে জাতীয় নাগরিক পঞ্জির চূড়ান্ত হালনাগাদকৃত তালিকা প্রকাশিত হয়। সে তালিকায় প্রায় ১৯ লক্ষ অভিবাসীর নাম অন্তর্ভুক্ত ছিল না; যারা নাগরিকত্ব হারানোর ঝুঁকিতে পড়েছে। অন্তর্ভুক্ত না হওয়া এসব অভিবাসীদের সিংহভাগ হিন্দু; যারা আবার বিজেপি সরকারের অন্যতম ভোট ব্যাংক। কিন্তু ১৯৫৫ সালের নাগরিকত্ব বিলে যে সংশোধনী আনা হয়েছে; তা আসামের অমুসলিম অন্তর্ভুক্ত না হওয়া অভিবাসীদের জন্য একটা প্রতিরক্ষা ঢাল হিসেবে কাজ করবে; যার ফলে ভারত সরকার অমুসলিম অন্তর্ভুক্ত না হওয়া অভিবাসীদের গ্রেফতার, দেশ থেকে বিতাড়ন বা অন্য কোনোভাবে হেনস্তা করতে পারবে না।
২০১৯ সালের ১৯ নভেম্বর ভারতীয় সংসদের রাজ্যসভায় স্বরাষ্ট্রমন্ত্রী অমিত শাহ রাজ্যসভায় ঘোষণা করেন পুরো দেশজুড়েই জাতীয় নাগরিক নিবন্ধন (এনআরসি) কার্যকর হবে। যদিও ২২ ডিসেম্বর ২০১৯ খ্রিষ্ঠাব্দে প্রধানমন্ত্রী নরেন্দ্র মোদী বক্তৃার একপর্যায়ে বলেন, "কোথাও এনআরসি নিয়ে কোনোপ্রকার আলাপ আলোচনা হয় নি, সর্বোচ্চ আদালতের নির্দেশনা মোতাবেক আমাদের শুধু ভারতে এটি কার্যকর করতে হবে।"
ভারতে উদ্বাস্তু এবং নাগরিকত্ব আইন
ভারতীয় সরকারের নাগরিকত্ব আইনের ৫ এবং ৬ নং ধারা অনুযায়ী কোন ভিনদেশীকে নাগরিকত্ব পেতে হলে ধর্ম পরিচয় ব্যতীত কিছু আইনি প্রক্রিয়া অনুসরণ করতে হবে। স্বরাষ্ট্রমন্ত্রণালয় দাবী করেছে বিগত কিছু বছরে এই বিধানের মাধ্যমে সহস্রাধিক মুসলিম নাগরিকত্বের জন্য আবেদন করেছে এবং নাগরিকত্ব পেয়েছে।
বিল প্রণয়নের ইতিহাস
১৯ জুলাই, ২০১৬ এ লোকসভায় এই বিল প্রথমবার পেশ করা হয়। সে বছরের ১২ আগস্ট বিল পাঠানো হয় যৌথ সংসদীয় কমিটিতে। কমিটি তার প্রতিবেদন জমা দেয় ২০১৯ সালের ৭ জানুয়ারি। পরের দিন, ২০১৯ সালের ৮ জানুয়ারি লোকসভায় সে বিল পাশ হয়। বিরোধী দলীয় রাজনীতিক এবং ভারতের উত্তর পূর্ব অঞ্চলের সাধারণ মানুষের বিরোধিতার মুখে রাজ্যসভায় এই বিল পেশ করা মূলতবী হয়ে যায়। সেখানকার সাধারণ মানুষ বাংলাদেশ থেকে অভিবাসীদের নিতে আগ্রহী নয় কারণ অতিরিক্ত অভিবাসীদের চাপে স্থানীয় সংস্কৃতি হারিয়ে যাওয়ার ভয়ে তারা ভীত ছিলেন। নিয়মানুযায়ী ষোড়শ লোকসভার মেয়াদ শেষ হয়ে যাওয়ায় বিলটি তামাদি বা খারিজ হয়ে যায়।
সপ্তদশ লোকসভা গঠনের পর ২০১৯ সালের ৪ ডিসেম্বর ভারতের কেন্দ্রীয় মন্ত্রীসভাতে এ বিল সংসদে পেশ করানোর জন্য ছাড়পত্র পায়।
২০১৯ সালের ৯ ডিসেম্বর ১৭ তম লোকসভায় স্বরাষ্ট্রমন্ত্রী অমিত শাহ সংশোধনী বিল উত্থাপন করেন এবং ৭ ঘণ্টা বিতর্ক শেষে ২০১৯ সালের ১০ ডিসেম্বর তা পাস করা হয়। বিলের পক্ষে ভোট পড়েছে ৩১১ জন সংসদ সদস্যের এবং বিপক্ষে ভোট পড়ে ৮০ জন সংসদ সদস্যের।
২০১৯ সালের ১১ ডিসেম্বর রাজ্য সভায় এই বিল পাস হয়। যেখানে পক্ষে ভোট পড়ে ১২৫ টি এবং বিপক্ষে পড়ে ১০৫ টি।
১২ ডিসেম্বর ২০১৯ সালে ভারতের রাষ্ট্রপতির সম্মতির পর বৃহস্পতিবারই রাষ্ট্রীয় গেজেট প্রকাশের মধ্য দিয়ে আইনটি কার্যকর করা হয়।
বিশ্লেষণ
১৯৯৫ সালের নাগরিকত্ব আইনের সংশোধনী বিলে ৩১ ডিসেম্বর ২০১৪ সালের পূর্বে বাংলাদেশ, আফগানিস্তান, পাকিস্তান থেকে আগত হিন্দু-বৌদ্ধ-খ্রিস্টান, শিখ, জৈন, পার্সি ধর্মের অবৈধ অভিবাসীদের কে নাগরিকত্ব প্রাপ্তির সুবিধা দেওয়া হয়েছে। এই বিলে মুসলিমদের সংযুক্ত করা হয়নি। ইন্টেলিজেন্স ব্যুরোর নথিমতে, এই বিলের বদৌলতে ৩০,০০০ এর বেশি কিছু মানুষ শুধুমাত্র উপকৃত হবে। ভারতের পূর্বোক্ত ১৯৯৫ সালের নাগরিকত্ব আইনে ধর্মের মানদণ্ডে বিচার করে কাউকে নাগরিকত্ব প্রদানের সুযোগ ছিল না।
ভারতে অবস্থিত বিদেশী নাগরিকদের কেও যদি ভারতীয় বংশোদ্ভূত কিংবা কোনও ভারতীয়ের সঙ্গে বিবাহবন্ধনে আবদ্ধ হয় তবে তাঁরা ১৯৫৫ এর নাগরিকত্ব আইনের বিধান অনুযায়ী ওভারসিজ সিটিজেনশিপ অব ইন্ডিয়া (ওসিআই) নামক ছাড়পত্র পায়, যার ফলে ভারতে তারা থাকতে পারেন, যেকোনো স্থানে ঘুরতে পারেন, যেকোনো শিক্ষা প্রতিষ্ঠানে পড়তে এবং যেকোনো জায়গায় কাজ করতে পারেন। তবে নতুন সংশোধনী অনুসারে ‘ওসিআই’ কার্ড প্রাপকদের এই সুবিধাগুলি বজায় রাখলেও কোনও আইন লঙ্ঘন করলে ‘ওসিআই’ কার্ড বাতিল করতে পারে কেন্দ্র। তবে বাতিল করার পূর্বে আত্মপক্ষ সমর্থন করার সু্যোগ সংশোধনীতে রাখা হয়েছে।
মুসলিমদের বর্জন
নতুন আইন অনুযায়ী পাকিস্তান, বাংলাদেশ এবং আফগানিস্তানের মুসলিমরা নাগরিকত্ব পাবেন না। সমালোচকরা এই ব্যতিক্রম নিয়ে প্রশ্ন তুলে। এই সংশোধনী শুধুমাত্র ভারতের প্রতিবেশী মুসলিম অধ্যুষিত দেশের জন্য প্রযোজ্য এবং দ্বিতীয়ত, পাকিস্তানের আহমেদিয়া এবং আফগানিস্তানের হাজারা সম্প্রদায় যেখানে নিজদেশে সংখ্যালঘু ও তারা নিপীড়িত হয়, তাদের নিয়ে কোনো কথা নেই। এই দুই সম্প্রদায়ের অনেকেই উদ্বাস্তু হিসেবে ভারতে অবস্থান করছে, তাদের ভবিষ্যত নিয়েও কোন শব্দ বাক্য সংশোধনী আইনে নেই।
ভারতীয় সরকারের মত অনুযায়ী আফগানিস্তান পাকিস্তান এবং বাংলাদেশ হচ্ছে মুসলিম অধ্যুষিত দেশ। সাম্প্রতিক দশকে তারা তাদের সংবিধান কে এমন ভাবে হালনাগাদ করেছে যেখানে ইসলামকে রাষ্ট্রীয় ধর্ম হিসেবে স্বীকৃতি দিয়েছে এবং তাই ইসলামিক এই দেশগুলোতে মুসলিমরা ধর্মীয় নিপীড়নের শিকার হবে এমন সম্ভাবনা কম। ভারত সরকারের বিবৃতি অনুযায়ী মুসলিম অধ্যুষিত দেশে মুসলিমরা "নিপীড়িত সংখ্যালঘু হিসেবে বিবেচিত" হতে পারে না।  বিবিসির প্রতিবেদনে বলা হয়েছে, এইসব দেশগুলোর সংবিধানে অমুসলিমদের স্বার্থরক্ষার বিধান রাখা হয়েছে, রাখা হয়েছে ধর্মীয় বিশ্বাস স্বাধীনভাবে চর্চা করার অধিকারের বিধান। কিন্তু এখানে অমুসলিমরা বৈষম্য এবং ধর্মীয় নিপীড়নের সম্মুখীন হয়।
বিজেপি সদস্য মীনাক্ষি লেখি দাবী করেছেন, পাকিস্তানের আহমদীয়াদের উপর আক্রমণ ধর্মীয় গত কারণে নয় বরং মুসলিমদের উপদলীয় গত কারণে সৃষ্ট। তিনি আরো দাবী করেন ১৯৪৭ সালে ভারত বিভাগের সময় আহমেদীয়ারা ভারত থেকে পাকিস্তানে যাওয়ার পক্ষেই ভোট দিয়েছিল এবং তাদের অনেকেই ভারত বিরোধী।
অমুসলিম দেশ বর্জন
এই আইনে ভারতের অমুসলিম প্রতিবেশীদের কথা বলা হয়নি। উদাহরণস্বরূপ শ্রীলঙ্কার হিন্দু উদ্বাস্তুদের ব্যাপারে এই আইন নীরব। বিজু জনতা দল এবং শিব সেনার সমর্থক দ্রাবিড় মুন্নেত্র কড়গম শ্রীলঙ্কা থেকে আগত তামিল হিন্দুরা যেন স্বতঃস্ফূর্ত নাগরিকত্ব পেয়ে যায়, তার ইচ্ছা জ্ঞাপন করেছিল।
১৯৫০ থেকে ১৯৬০ এর দশকে শ্রীলঙ্কার সিংহলে সহিংসতাকালীন সময়ে আসা তামিল হিন্দুরা তামিল নাড়ুতে বৈধভাবে বাস করার অনুমতি পায়। এই আইনে তামিল নাড়ুর উদ্বাস্তু শিবিরে বাস করা ২৯,৫০০ "হিল কান্ট্রি তামিল" নিয়ে কোনো কথা নেই। তাদের অনেকেই ভারতীয় নাগরিকদের বিবাহ করেছে তবে নিজেরা ভারতীয় নাগরিক হিসেবে স্বীকৃত নন। ২০১৯ সালে জুন মাসের উচ্চ আদালতের রুল অনুযায়ী তারা চাইলেই নাগরিকত্বের জন্য আবেদন করতে পারবে এবং নাগরিক হিসেবে নির্বাচিত হবে। তবে সূর্য নারায়ন এর মত অনুযায়ী শ্রীলঙ্কা থেকে আগত তামিল হিন্দু উদ্বাস্তুদের ব্যাপারটা কিছুটা জটিল; কারণ কিছুক্ষেত্রে তাদের অনেকেই ভারতীয় নাগরিকত্ব চায় না বরং শ্রীলঙ্কায় ফিরে যেতে চায়। চীন থেকে আগত তিব্বতের বৌদ্ধ উদ্বাস্তুদের নিয়ে কোনো কথাই এই আইনে নেই। তারা ভারতে ১৯৫০ থেকে ১৯৬০ এর সময়ে আসে। একদশকের বেশি সময় ধরে তারা উদ্বাস্তু হিসেবে অভিহিত হয়েছিল। যদিও একটি উৎস মতে দালাইলামাকে ১৯৫৯ সালে রাজনৈতিক আশ্রয় দেওয়া হয়েছিল। ১৯৯২ সালের ইউএনএইচসিআরের প্রতিবেদন অনুযায়ী অবস্থান নেওয়া এসব উদ্বাস্তুদের ভারতের নাগরিকত্ব পাওয়ার কোনো অধিকার নেই।
এই বিলে মায়ানমার থেকে আগত রোহিঙ্গা মুসলিমদের নিয়ে কোন কথা বলা হয়নি। ভারত সরকার রোহিঙ্গা উদ্বাস্তুদের জীবনের ঝুঁকি থাকা সত্বেও মায়ানমারে পুনরায় ফেরত পাঠিয়ে দিয়েছে।
বিক্ষোভ
এই বিল পাশের পর বিভিন্ন ধরনের সমালোচনা এবং বিক্ষোভ হয়। ভারতের পূর্বাঞ্চলের বিক্ষোভকারীরা উদ্বাস্তু এবং অভিবাসীদের যে কোন প্রকার নাগরিকত্ব দেওয়ার বিরুদ্ধে বিক্ষোভ শুরু করেন। তাদের মতে এই সংশোধনী বাংলাদেশ থেকে আরও বহু শরণার্থীকে এদেশে চলে আসতে প্রণোদনা দেবে। বিক্ষোভকারীদের বক্তব্য অনুযায়ী দশক ধরে চলা অভিবাসনের ফলে ইতিমধ্যে স্থানীয় মানুষরা তাদের ভূমি, রাজনৈতিক পরিচয় এবং সাংস্কৃতিক অধিকার ক্ষতিগ্রস্থ হওয়ার ঝুঁকিতে পড়েছে। তারা আরো জানিয়েছে এই সংশোধনী পূর্বোক্ত আসাম চুক্তির বিরোধী। ভারতের অন্যান্য অঞ্চলের শিক্ষার্থী এবং রাজনৈতিক বিক্ষোভকারীরা উদ্বিগ্ন যে নতুন আইনটি মুসলমানদের সাথে বৈষম্যমূলক আচরণ করে এবং ধর্মনিরপেক্ষ রাষ্ট্র হিসেবে ভারতীয় নাগরিকত্বও মুসলিম শরণার্থী এবং অভিবাসীদের পাওয়া উচিত।
২০১৯ সালের ৪ ডিসেম্বর এ বিল অনুমোদনের পর আসামের গুয়াহাটিতে এবং অন্যান্য রাজ্যে সহিংস বিক্ষোভ ছড়িয়ে পড়ে। ত্রিপুরা রাজ্যের রাজধানী আগরতলায়ও বিক্ষোভ চলমান থাকে। সংশোধনীর বিরুদ্ধে বিক্ষোভ চলার সময় ছয় জন মানুষ মারা যায় এবং পঞ্চাশ জন আহত হয়। অসমে নারী বিক্ষোভকারীরা বলেছেন যে তারা বাংলাদেশ অভিবাসী নয় বরং শান্তি প্রত্যাশী। এবং অভিবাসনের ঢলের কারণে তাদের সংস্কৃতি ক্ষতিগ্রস্থ হচ্ছে।
আসামের বিভিন্ন রাজ্যে ইন্টারনেট পরিষেবা বন্ধ রাখা হয়। বিক্ষোভের কারণে আসাম এবং ত্রিপুরাতে কারফিউ জারি করা হয়। ত্রিপুরার অভিজাত পরিবার ভারতের সর্বোচ্চ আদালতে একটি পিটিশন দাখিল করে। বিক্ষোভকারীরা এ কারফিউ ভাঙ্গার চেষ্টা করার জন্য সেনাবাহিনীকে তলব করা হয়। রেলওয়ের সরকারী হিসেব মতে গুয়াহাটিতে পুলিশের সাথে সংঘর্ষের সময় দুইজন মানুষ নিহত হয়
ভারতের কলকাতা, দিল্লী, মুম্বাই, বেঙ্গালুরু, হায়েদ্রাবাদ, এবং জয়পুরের মত মহানগরীতে তীব্র বিক্ষোভ হয়। কেরালা এবং কর্ণাটকের মত উত্তরাঞ্চলের রাজ্যগুলোতে ছোটপরিসরে মিছিল হয়।
ভারতের রাজধানী দিল্লির মুসলিম অধ্যুষিত অঞ্চল গুলোতে সহিংস বিক্ষোভ শুরু হয়; যার মুখপাত্র চৌধুরী মতিন বলেন, "মানুষ বিক্ষোভ করছে কারণ এই সংশোধনীর দ্বারা মুসলিমদের সাথে বৈষম্য করা হয়েছে। বিক্ষোভকারীরা দাবি করেন মুসলিম অধিবাসী এবং উদ্বাস্তু দেরকেও ভারতীয় নাগরিকত্ব দিতে হবে। বিক্ষোভ চলাকালে ১৫ ডিসেম্বর জামিয়া মিলিয়া ইসলামিয়া বিশ্ববিদ্যালয়ে পুলিশ জোরপূর্বক প্রবেশ করে। পুলিশ ছাত্রদের উপর টিয়ার গ্যাস এবং লাঠিচার্জ করে। শতাধিক শিক্ষার্থী আহত হয় এবং সমপরিমাণ শিক্ষার্থী গ্রেপ্তারকৃত হয়। পুলিশের এই লাঠিচার্জ তীব্রভাবে সমালোচিত হয় এবং আন্দোলন ছড়িয়ে পড়ে পুরো দেশে।
ভারত সরকারের প্রতিক্রিয়া
১৬ ডিসেম্বর বিক্ষোভ যখন পৌঁছায় তার পঞ্চম দিনে, প্রধানমন্ত্রী নরেন্দ্র মোদি তার টুইটের সিরিজ প্রকাশ করে সবাইকে শান্ত থাকার অনুরোধ করে বলেন "কোন ভারতীয় কে এই আইন নিয়ে ভয় পাওয়ার কিছু নেই। এই আইন শুধুমাত্র তাদের জন্য যারা বছরের-পর-বছর ধরে ধর্মীয় নিপীড়নের শিকার হয় এবং যাদের ভারত ব্যতীত আর কোথাও যাওয়ার জায়গা নেই"।
২০১৯ সালের ২৩ ডিসেম্বর ভারতের প্রধানমন্ত্রী বলেন, যেসব মুসলিম এ মাটির সন্তান অর্থাৎ ভারতীয় মুসলিমদের ভয় পাওয়ার কোনো কারণ নেই। এ সংশোধনমূলক আইন কোনো ভারতীয় কে কোন প্রকার প্রভাবিত করবে না।
উদ্বাস্তুরা
এখন অবধি নাগরিকত্ব না পাওয়া ১৯৬০ এর দশক থেকে আসামের উদ্বাস্তু শিবিরে বসবাস করা বিশাল সংখ্যক উদ্বাস্তু পরিবারগুলো এই সংশোধনীকে আশার বাতি হিসেবে দেখেছে। তারা জানিয়েছে সংশোধনীর বিরুদ্ধে বিক্ষোভ এবং সংশোধনী বাতিল করার জন্য যে দাবি তা দেখে তারা তাদের ভবিষ্যৎ নিয়ে উদ্বিগ্ন এবং ভীত। নয়া দিল্লিতে পাকিস্তান থেকে আগত ৬০০ জন উদ্বাস্তু যারা ছোট খুপরি বানিয়ে বসবাস করতো তারা এই সংশোধনীকে উদযাপন করেছে। তিন দশক পূর্বে আফগানিস্তান থেকে আগত শিখদের একটি প্রতিনিধি দল ভারত সরকারকে আইন সংশোধনের জন্য ধন্যবাদ জানাই। তারা আরো বলে, এই সংশোধনীর জন্য অবশেষে তারা ভারতীয় নাগরিকত্ব পেতে পারবে এবং মূলস্রোতে মিশে যেতে পারবে।
ভারতে থাকা কিছু রোহিঙ্গা মুসলিম এ আইন নিয়ে আশাবাদী হয়নি বরং তাদের ফেরত পাঠানো হবে এই ভয়ে ভীত সন্ত্রস্ত হয়ে পরেছে। অন্যান্য রোহিঙ্গারা ভারতে থাকতে দেওয়ার জন্য কৃতজ্ঞতা প্রকাশ করেছে। কিন্তু এই সংশোধনী বিষয়ে কোন প্রকার মন্তব্য করতে রাজি হয়নি পাছে তাদেরকে পুনরায় ফেরত পাঠানো হয়। তারা জানায় স্থানীয় পুলিশ তাদের এই সংশোধনীর বিরুদ্ধে আন্দোলন করতে নিষেধ করেছে।
সমর্থনে মিছিল
হিন্দু জাতীয়তাবাদী রাষ্ট্রীয় স্বয়ংসেবক সঙ্ঘের (আরএসএস)-এর ছাত্র সংগঠন অখিল ভারতীয় বিদ্যার্থী পরিষদ নাগরিকত্ব সংশোধনী বিলের সমর্থনে মিছিল বের করে। পশ্চিমবঙ্গে বিজেপি নেতারা সংশোধনী আইনের সমর্থনে মিছিল বের করেন তারা অভিযোগ করেন মুখ্যমন্ত্রী মমতা ব্যানার্জির দলের সদস্যরা এ রাজ্যের বাসিন্দাদের নতুন আইন নিয়ে বিভ্রান্ত করছে। রাজস্থানেএকইভাবে প্রায় ১৫০০০ মানুষ বিজেপির বের করা একটি মিছিলে যোগদান করে এই সংশোধনী কে সমর্থন করে। ২০ ডিসেম্বর ২০১৯ সালে কনট প্লেসে (কেন্দ্রীয় উদ্যান) জমা হয়ে কলেজ পড়ুয়া থেকে প্রবীণ নাগরিক জমা হয়ে এনআরসি-নাগরিকত্ব সংশোধনী বিরোধী পোস্টার নিয়ে স্লোগান দিতে থাকে।  শতাধিক মানুষ পুনেতে মানবন্ধন করে ২৩ ডিসেম্বর সিএএর সমর্থন করে।
রাজনৈতিক এবং বৈধতার আপত্তি
বিজেপি শাসিত নয় এরকম রাজ্যগুলোর মধ্যে মধ্যপ্রদেশ, ছত্রিশগড়, পশ্চিমবঙ্গ, পাঞ্জাব, কেরালা এবং রাজস্থান এবং পুদুচেরীর ইউনিয়ন টেরিটরী- এই আইন কার্যকর করবে না বলে জানায়। রাজ্যগুলো নাগরিকত্ব সংশোধন আইন কার্যকর করবে না এ জাতীয় প্রস্তাবের মুখে স্বরাষ্ট্রমন্ত্রণালয় বিবৃতিতে বলে, "রাজ্য সরকারগুলির নাগরিকত্ব আইন প্রত্যাখ্যান করার কোনও অধিকার নেই। ওই আইন ইতিমধ্যে সংবিধানের সপ্তম তফশিলের তালিকাভুক্ত হয়েছে। তালিকার কোনও আইন প্রত্যাখ্যানের অধিকার কোনও রাজ্যের নেই।"
ভারতীয় ইউনিয়ন মুসলিম লীগ ভারতের সর্বোচ্চ আদালতে এই আইনকে অবৈধ ঘোষণা করে পিটিশন দাখিল করে। নাগরিকত্ব আইনের বিরুদ্ধে সুপ্রিম কোর্টে ত্রিপুরার রাজ পরিবার আবেদন করে। ধর্মের ভিত্তিতে নাগরিকত্ব সংশোধনী আইনের সাংবিধানিক বৈধতা চ্যালেঞ্জ করে ৬০টি আবেদনে সাড়া দিতে ভারতের সর্বোচ্চ আদালত ২০১৯ সালের ১৮ ডিসেম্বরে ভারতের কেন্দ্রীয় সরকারকে একটি নোটিশ ইস্যু করে। বিচারক মণ্ডলি নাগরিকত্ব সংশোধনী আইন স্থগিত রাখার আবেদন খারিজ করে। পরবর্তী শুনানির জন্য ২০২০ সালের ২২ জানুয়ারী দিন ধার্য করে আদালত।
রিনা খান
সেলিনা সুলতানা যিনি বহুলভাবে রিনা খান নামে পরিচিত একজন বাংলাদেশি চলচ্চিত্র অভিনেত্রী। তিনি খলচরিত্রে অভিনয়ের জন্য পরিচিত। তিনি প্রায় ছয়শত চলচ্চিত্রে অভিনয় করেছেন।  তিনি সাতশো এর বেশি চলচ্চিত্রে অভিনয় করেছেন।
জীবনী
রিনা খানের আসল নাম সেলিমা সুলতানা। ১৯৮২ সালে মুক্তিপ্রাপ্ত সোহাগ মিলন চলচ্চিত্রের মাধ্যমে তার চলচ্চিত্রাঙ্গনে অভিষেক ঘটে। তিনি মূলত খলচরিত্রে অভিনয় করলেও তাকে পজেটিভ চরিত্রেও দেখা গিয়েছে।
রিনা খান আলতাফ হোসেন কাজলের সাথে বিবাহবন্ধনে আবদ্ধ হয়েছেন। তাদের দুই ছেলে আছে।
দিয়ারিও ভানগুয়ার্দিয়া
দিয়ারিও ভানগুয়ার্দিয়া প্যারাগুয়েতে প্রকাশিত একটি সংবাদপত্র।
রোহতক
রোহতক (Rohtak) ভারতের হরিয়ানা রাজ্যের রোহতক জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১৪ মিটার (৭০২ ফুট)। শহরটি রাজ্যযের রাজধানী চণ্ডীগড় এর থেকে ২৫০ কিলোমিটার (১৬০ মা) দক্ষিণে এবং ভারতের রাজধানী, নতুন দিল্লি থেকে ৭০ কি মিঃ (৪৩ মা) উত্তর পূর্বে অবস্থিত।
জনসংখ্যার উপাত্ত
ভারতের ২০১১ সালের আদমশুমারি অনুসারে রোহতক শহরের জনসংখ্যা হল ৩৭৪,২৯৪ জন (পুরুষ ১৯৮,২৩৭ এবং নারী ১৭৬,০৫৫)
এখানে সাক্ষরতার হার ৮৫.৭০%। সারা ভারতের সাক্ষরতার হার ৫৯.৫%, তার চাইতে রোহতক এর সাক্ষরতার হার বেশি।
এই শহরের জনসংখ্যার ১১.২৯% হল ৬ বছর বা তার কম বয়সী।
রেলপথ
রোহতাক জাংকশন এই শহরের প্রধান স্টেশন।
দিয়েমপোস দেল মুন্দো
দিয়েমপোস দেল মুন্দো স্পেনীয় ভাষার একটি মুদ্রিত পত্রিকা ছিল, যা  নিউজ ওয়ার্ল্ড কমিউনিকেশন কর্তৃক ১৯৯৬ সালে ওয়াশিংটন ডিসি থেকে প্রকাশিত হয়েছিল। যা ছিল সান মায়ুং মুনের ইউনিফিকেশন চার্চের মালিকানাধীন একটি নিউজ মিডিয়া কর্পোরেশন।
পত্রিকাটি একই সাথে আর্জেন্টিনা, বলিভিয়া, চিলি, কলম্বিয়া, কোস্টারিকা, ডোমিনিকান প্রজাতন্ত্র, ইকুয়েডর, গুয়াতেমালা, হন্ডুরাস, মেক্সিকো, নিকারাগুয়া, পানামা, প্যারাগুয়ে, পেরু, উরুগুয়ে এবং ভেনেজুয়েলায় প্রকাশিত হতো।
প্রকাশনাটি দিয়েমপোস দেল মুন্দো নামক একটি অনলাইন প্রকাশনার সাথে একীভূত হয়। এরপর অনলাইন ওয়েবসাইটটি ইউনাইটেড প্রেস ইন্টারন্যাশনালের ওয়েবসাইট ইউপিআই ডট কমের সাথে একীভূত হয়েছিল।
শি রিভস
শি রিভস (পেনসিলভানিয়া, ফেব্রুয়ারি ১৪, ১৯৮৩) একজন অবসরপ্রাপ্ত মার্কিন মডেল এবং পর্নোগ্রাফিক অভিনেত্রী।
সারাহ অ্যালে
সারাহ এলিজাবেথ অ্যালে (Sarah Aley; জন্ম: ৩ জুন, ১৯৮৪) নিউ সাউথ ওয়েলসের সিডনিতে জন্মগ্রহণকারী প্রথিতযশা অস্ট্রেলীয় প্রমিলা ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ঘরোয় ক্রিকেটে নিউ সাউথ ওয়েলস ব্রেকারের পক্ষে খেলে থাকেন। দলে তিনি মূলতঃ ডানহাতি মিডিয়াম পেস বোলার। এছাড়াও ডানহাতে ব্যাটিংয়ে অভ্যস্ত সারাহ অ্যালে।
পূজা সহস্রবুদ্ধে
পূজা সহস্রবুদ্ধে (জন্ম ১৩ই সেপ্টেম্বর ১৯৯১) হলেন মহারাষ্ট্রের থানে থেকে আসা একজন ভারতীয় আন্তর্জাতিক টেবিল টেনিস খেলোয়াড়।
সারাহ অ্যালে
খেলোয়াড়ী জীবন
২০১৬-১৭ মৌসুমের বিগ ব্যাশ মহিলা লীগ টুয়েন্টি২০ প্রতিযোগিতার দ্বিতীয় আসরে সিডনি সিক্সার্সের পক্ষে খেলেছেন। ঐ প্রতিযোগিতায় তিনি সর্বাধিক উইকেট লাভ করেন। এছাড়াও, চূড়ান্ত খেলায় সেরা খেলোয়াড়ের ট্রফি পুরস্কার পান। খেলায় তিনি চার উইকেট লাভ করে দলকে শিরোপা বিজয়ে প্রভূতঃ সহায়তা করেন।
পূজা সহস্রবুদ্ধে
প্রাথমিক জীবন
পূজা ১৯৯১ সালের ১৩ই সেপ্টেম্বর মহারাষ্ট্রের থানেতে জন্মগ্রহণ করেছিলেন। তিনি একটি সাধারণ মধ্যবিত্ত পটভূমি থেকে এসেছেন এবং এবং মহারাষ্ট্রেই বড় হয়ে উঠেছেন। তিনি ২০০০ সালে ৯ বছর বয়স থেকে টেবিল টেনিস খেলায় অংশগ্রহণ করেছিলেন। প্রথম থেকেই তিনি খেলাধুলায় গভীর আগ্রহ এবং দুর্দান্ত প্রতিভা প্রদর্শন করেছেন। বুস্টার টেবিল টেনিস অ্যাকাডেমিতে, তাঁর প্রশিক্ষক শৈলজা গোহাড় প্রথম দিকেই তাঁর প্রতিভা লক্ষ্য করেছিলেন। শৈলজার পরিচালনাতেই পূজা একজন দক্ষ খেলোয়াড় হিসেবে তৈরি হয়ে উঠেছিলেন। তিনি খুব অল্প বয়সেই ভারতের প্রতিনিধিত্ব করা শুরু করেছিলেন। পূজা থানে থেকে তাঁর বিদ্যালয় শিক্ষা এবং স্নাতক পর্যায়ের পড়া দুটিই সম্পন্ন করেন। ২০১০ সালে তিনি অয়েল অ্যান্ড ন্যাচারাল গ্যাস কর্পোরেশনে (ওএনজিসি) চাকরি শুরু করেন।
সারাহ অ্যালে
খেলোয়াড়ী জীবন
২০১৭ সালের আইসিসি মহিলা ক্রিকেট বিশ্বকাপকে ঘিরে ১৮ মে, ২০১৭ তারিখে মেগ ল্যানিংয়ের অধিনায়কত্বে ১৫-সদস্যের অস্ট্রেলীয় দলের সদস্যদের তালিকা প্রকাশ করা হয়। এতে তিনিও অন্তর্ভুক্ত হন।
পূজা সহস্রবুদ্ধে
ব্যক্তিগত জীবন
পূজা সম্প্রতি বিয়ে করেছেন, তাঁর স্বামী হলেন অনিকেত কোপারকর, যিনি একজন প্রাক্তন আন্তর্জাতিক টেবিল টেনিস খেলোয়াড়। পূজা ভারতের পুনেতে চলে গেছেন, সেখানে তিনি শিব ছত্রপতি পুরস্কারপ্রাপ্ত প্রশিক্ষক রোহিত চৌধুরী এবং নিজের স্বামীর নির্দেশনায় প্রশিক্ষণ চালিয়ে যাচ্ছেন।
ক্রীড়া জীবন
তিনি অনূর্ধ্ব- ১৭ এবং অনূর্ধ্ব- ২১ ইভেন্টে একক জাতীয় চ্যাম্পিয়নশিপ জিতেছেন এবং ২০১৬ সালের ফেব্রুয়ারি পর্যন্ত মহিলাদের একক বিভাগে ভারতে ৩ নম্বরে রয়েছেন। তিনি বর্তমানে ভারতীয় জাতীয় মহিলা টেবিল টেনিস দলের একজন সদস্য।
যাত্রাবাড়ি ফ্লাইওভার
যাত্রাবাড়ি উড়ালপুল বা মেয়র মোহম্মদ হানিফ উড়ালপুল হলো ঢাকার দক্ষিণ অঞ্চলের একটি উড়ালপুল। এটি ঢাকা-চট্টগ্রাম মহাসড়োকের সঙ্গে ঢাকাকে যুক্ত করেছে।এটি বাংলাদেশ এর দীর্ঘতম ফ্লাইওভার। এর দৈর্ঘ্য ১০.৬ কিমি। মূল ফ্লাইওভারটির দৈর্ঘ্য ৪.১ কিমি ও সংযোগকারী সড়কের দৈর্ঘ্য ৬.২ কিমি। এটি ঢাকার চানখা'রপুল থেকে শুরু করে যাত্রাবাড়িতে শেষ হয়েছে। ফ্লাইওভারটি চার লেনের এবং সংযোগকারী সড়ক গুলি ২ লেনের। এই ফ্লাইওভার গুলিস্তান ও যাত্রাবাড়ির মধ্যে যানজট কমিয়েছে।
বিবরণ
চার লেনবিশিষ্ট এই উড়ালসড়কে ছয়টি প্রবেশ ও সাতটি বেরোনোর পথসহ মোট ১৩টি ওঠা-নামার পথ (র‍্যাম্প) রয়েছে।প্রায় ১০.৬ কিলোমিটার দীর্ঘ এই ফ্লাইওভার চালু হওয়ার পর রাজধানীর একাংশে যানজট অনেক কমে এসেছে। পাবলিক প্রাইভেট পার্টনারশিপ (পিপিপি) পদ্ধতিতে নির্মিত দেশের এটি প্রথম ফ্লাইওভার।
শুল্ক
দীর্ঘতম এই ফ্লাইওভারে যানবাহন প্রবেশের সময় টোল দিতে হবে না। বের হওয়ার পথে টোলের জন্য নির্ধারিত অর্থ দিতে হবে। তবে জনসাধারণের প্রবেশে কোন বাধা থাকবে না, টোলও দিতে হবে না। যানবাহন অনুযায়ী নির্ধারিত টোলের হার: ট্রেইলার ৩৫০ টাকা, ট্রাক ৩০০ টাকা, বাস ২৭৩ টাকা, ট্রাক (চার চাকা) ২৭৩ টাকা, মিনি বাস ১৭৩ টাকা, পিকআপ ৬০ টাকা, মাইক্রোবাস ৬০ টাকা, জিপ ৬০ টাকা, প্রাইভেট কার ৬০ টাকা, অটোরিক্সা ১৮ টাকা, দুই চাকার বাহন ১০ টাকা।
সিন্ট মার্টেন
থাম্ব|296x296পিক্সেল|সিন্ট মার্টেনের বিস্তারিত মানচিত্র সিন্ট মার্টেন (Sint Maarten; আ-ধ্ব-ব: [sɪnt ˈmaːrtə(n)]) উত্তর আমেরিকার ক্যারিবীয় সামুদ্রিক অঞ্চলে অবস্থিত ও নেদারল্যান্ডস রাজ্য গঠনকারী একটি দেশ। ২০১৯ সালের জানুয়ারি মাসের হিসাব অনুযায়ী এর জনসংখ্যা ৪১,৪৮৬ এবং এর আয়তন প্রায় ৩৪ বর্গকিলোমিটার। এটি ক্যারিবীয় সেন্ট মার্টিন দ্বীপের দক্ষিণের প্রায় দুই-পঞ্চমাংশ এলাকা জুড়ে অবস্থান করছে। এর বিপরীতে উত্তরের তিন-পঞ্চমাংশ এলাকাতে ফরাসি সামুদ্রিক অঞ্চল সাঁ-মারতাঁ অবস্থিত। সিন্ট মার্টেনের রাজধানীর নাম ফিলিপসবুর্গ। ক্যারিবীয় অঞ্চলে অবস্থিত সিন্ট মার্টেন ও অন্যান্য ওলন্দাজ-শাসিত দ্বীপগুলিকে একত্রে ওলন্দাজ ক্যারিবীয় অঞ্চল বলে।
২০১০ সালের ১০ অক্টোবর তারিখ পর্যন্ত সিন্ট মার্টেন এলাকাটি সিন্ট মার্টেন অধীনস্থ দ্বীপ অঞ্চল (Eilandgebied Sint Maarten) নামে পরিচিত ছিল। এটি নেদারল্যান্ডস আন্তিলীয় দ্বীপপুঞ্জ (eilandgebieden) গঠনকারী ছয়টি দ্বীপের একটি ছিল। সিন্ট মার্টেন একটি সামুদ্রিক দেশের মর্যাদাপ্রাপ্ত ছিল কিন্তু ইউরোপীয় ইউনিয়নের অংশ ছিল না।
২০১৭ সালের ৬ ও ৭ই ডিসেম্বর তারিখে হারিকেন ইর্মা নামের একটি ৫+ শ্রেণীর ঘূর্ণিঝড় সেন্ট মার্টিন দ্বীপে আঘাত হানে, যাতে ভবন ও অবকাঠামোর ব্যাপক ক্ষয়ক্ষতি হয়।
২০১৮ সালের হিসাব অনুযায়ী সিন্ট মার্টেনের ক্রয়ক্ষমতার সমতা ধরে মাথাপিছু স্থূল অভ্যন্তরীণ উৎপাদন (জিডিপি) বিশ্বের ১৪তম সর্বোচ্চ ছিল।
ক্রিস্টোফার কলম্বাস দ্বিতীয়বার আমেরিকা মহাদেশ যাত্রার সময় ১৪৯৩ সালে এই দ্বীপটি প্রথম ইউরোপীয় হিসেবে অবলোকন করেন।
একুশে পদক বিজয়ীদের তালিকা (২০০০–০৯)
একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ২০০০–২০০৯ সাল পর্যন্ত একুশে পদক প্রাপ্তদের তালিকা:
২০০০
২০০০ সালে বিভিন্ন ক্ষেত্রে বিশেষ অবদানেন জন্যে দেশের ১৫ জন ব্যক্তিকে "একুশে পদক ২০০০" প্রদান করা হয়।
২০০১
২০০১ সালে বিভিন্ন ক্ষেত্রে বিশেষ অবদানেন জন্যে দেশের ১২ জন ব্যক্তিকে "একুশে পদক ২০০১" প্রদান করা হয়।
২০০২
২০০২ সালে বিভিন্ন ক্ষেত্রে বিশেষ অবদানেন জন্যে দেশের ১৪ জন ব্যক্তিকে "একুশে পদক ২০০২" প্রদান করা হয়।
২০০৩
২০০৩ সালে বিভিন্ন ক্ষেত্রে বিশেষ অবদানেন জন্যে দেশের ১২ জন ব্যক্তিকে "একুশে পদক ২০০৩" প্রদান করা হয়।
২০০৫
২০০৫ সালে বিভিন্ন ক্ষেত্রে বিশেষ অবদানেন জন্যে দেশের ১৪ জন ব্যক্তিকে "একুশে পদক ২০০৫" প্রদান করা হয়।
২০০৬
২০০৬ সালে বিভিন্ন ক্ষেত্রে বিশেষ অবদানেন জন্যে দেশের ১৩ জন ব্যক্তিকে "একুশে পদক ২০০৬" প্রদান করা হয়।
২০০৭
২০০৭ সালে বিভিন্ন ক্ষেত্রে বিশেষ অবদানেন জন্যে দেশের ৫ জন ব্যক্তিকে "একুশে পদক ২০০৭" প্রদান করা হয়।
২০০৮
২০০৮ সালে বিভিন্ন ক্ষেত্রে বিশেষ অবদানেন জন্যে দেশের ৯ জন ব্যক্তিকে "একুশে পদক ২০০৮" প্রদান করা হয়।
মকবুল হোসেন চৌধুরী
মকবুল হোসেন চৌধুরী (১৮৯৮-২০ ডিসেম্বর ১৯৫৭) ব্রিটিশ ভারতের সাংবাদিক, খেলাফত আন্দোলন নেতা, ভাষাসৈনিক ও রাজনীতিক যিনি ১৯৩৭ সালে আসাম ব্যবস্থাপক পরিষদের এম এল এ ছিলেন। তিনি ছিলেন সিলেট কেন্দ্রীয় মুসলিম সাহিত্য সংসদের অন্যতম প্রতিষ্ঠাতা।
প্রাথমিক জীবন
মকবুল হোসেন চৌধুরী ১৮৯৮ সালে সুনামগঞ্জের তাহিরপুরের বিন্নাকুলি গ্রামে জন্মগ্রহণ করেন। তার পিতা আবুল হোসেন চৌধুরী এবং মাতা আজিজুন্নেছা চৌধুরী।
১৯১৯ সালে তিনি সুনামগঞ্জ সরকারি জুবিলী উচ্চ বিদ্যালয় থেকে এন্ট্রাস পরীক্ষায় উত্তীর্ণ হন। এমসি কলেজে অধ্যয়নকালে তিনি ১৯২০ সালে খিলাফত আন্দোলনে যোগদান করেন।
মকবুল হোসেন চৌধুরীর স্ত্রী শফিকুন্নেসা চৌধুরী, বড় ছেলে ফারুক চৌধুরী, মেঝো ও ছোট মেয়ে রোকেয়া সামাদ, আসিয়া চৌধুরী ও আসমা হোমায়েরা চৌধুরী। মেঝো ছেলে হোসেন তওফিক চৌধুরী সাংবাদিক, আইনজীবী ও কলামিস্ট। ছোট ছেলে হাসান শাহরিয়ার বাংলাদেশের জাতীয় প্রেসক্লাবের সভাপতি ছিলেন।
কর্মজীবন
মকুবল হোসেন চৌধুরী ছিলেন সিলেট কেন্দ্রীয় মুসলিম সাহিত্য সংসদের অন্যতম প্রতিষ্ঠাতা। তিনি বাংলাদেশের অন্যতম প্রাচীন পত্রিকা সিলেটের ‘যুগভেরী’র (১৯৩২) প্রথম সম্পাদক। এর আগে তিনি সিলেটের ‘যুগবাণী’ (১৯২৫) ও কলকাতার দৈনিক ‘ছোলতান’ (১৯৩০)-এর সম্পাদক ছিলেন। পরবর্তীকালে তিনি ‘সিলেটপত্রিকা’ (১৯৫৭) সম্পাদনা করেন।
রাজনৈতিক জীবন
১৯২০ সালে তিনি সিলেটের প্রতিনিধি দলের সদস্য হিসেবে ভারতের নাগপুওে অনুষ্ঠিত সর্ব ভারতীয় কংগ্রেস সম্মেলনে যোগদান করেন। সরকার বিরোধী বক্তব্য দেয়ার অভিযোগে ব্রিটিশরাজ তাকে দু’বছর কারারুদ্ধ করে রাখেন।
১৯৩৭ সালে তিনি মুসলিম লীগের মনোনয়ন নিয়ে আসাম ব্যবস্থাপক পরিষদের এমএলএ নির্বাচিত হন। সিলেটে অনুষ্ঠিত গণভোটে সিলেটকে পাকিস্তানের অন্তর্ভুক্ত করার ক্ষেত্রে ১৯৪৬ সালে তিনি সক্রিয় ভূমিকা পালন করেন।
২১ ফেব্রুয়ারি ১৯৫২ সালে তিনি সুনামগঞ্জে ভাষা আন্দোলনের নেতৃত্ব দেন ও রাষ্ট্রভাষা বাংলার দাবিতে মিছিলকারীদের উপর গুলিবর্ষণ ও হত্যার প্রতিবাদে মুসলিম লীগ থেকে পদত্যাগ করেন। ২৬ ফেব্রুয়ারি ১৯৫২ সালে তার নেতৃত্বে সুনামগঞ্জের অনুষ্ঠিত ছাত্র জনতার প্রতিবাদ সভা অনুষ্ঠিত হয়।
গ্রন্থ
মকুবল হোসেন চৌধুরীর উল্লেখযোগ্য গ্রন্থের মধ্যে রয়েছে:
মৃত্যু
মকুবল হোসেন চৌধুরী ২০ ডিসেম্বর ১৯৫৭ সালে মৃত্যুবরণ করেন।
মেভলান জেকা
মেভলান জেকা হলেন একজন কসোভীয় পেশাদার ফুটবলার, যিনি কসোভো ফুটবল সুপারলীগের ক্লাব ফেরোনিকেয়ির হয়ে একজন আক্রমণভাগের খেলোয়াড় হিসেবে খেলেন।
ক্লোপিডোগ্রেল
ক্লোপিডোগ্রেল, একটি অ্যান্টিপ্লালেটলেট ওষুধ যা উচ্চ ঝুঁকিতে থাকা ব্যক্তিদের হৃদরোগ এবং স্ট্রোকের ঝুঁকি কমাতে ব্যবহৃত হয়। এটি হার্ট অ্যাটাক এবং করোনারি ধমনী স্টেন্ট বসানোর পরে অ্যাসপিরিনের সাথে একত্রে ব্যবহার করা হয় (দ্বৈত অ্যান্টিপ্লেটলেট থেরাপি)। এটি মুখ নেওয়া হয়। এর প্রভাব খাওয়ার প্রায় দুই ঘন্টা পরে শুরু হয় এবং পাঁচ দিন পর্যন্ত স্থায়ী হয়।
সাধারণ পার্শ্ব প্রতিক্রিয়াগুলির মধ্যে রয়েছে মাথাব্যথা, বমি বমি ভাব, সহজে ঘা, চুলকানি এবং অম্বল। আরও গুরুতর পার্শ্বপ্রতিক্রিয়ার মধ্যে রয়েছে রক্তপাত এবং থ্রম্বোটিক থ্রম্বোসাইটোপেনিক পুরপুরা। গর্ভাবস্থায় ব্যবহারে ক্ষতির কোনো প্রমাণ না থাকলেও এই ধরনের ব্যবহার ভালোভাবে অধ্যয়ন করা হয়নি। ক্লোপিডোগ্রেল থাইনোপিরিডিন শ্রেণীর অ্যান্টিপ্লালেটলেটের মধ্যে রয়েছে। এটি অনুচক্রিকায় পি২ওয়াই১২ নামক একটি রিসেপ্টরকে অপরিবর্তনীয়ভাবে বাধা দিয়ে কাজ করে।
ক্লোপিডোগ্রেল ১৯৮২ সালে পেটেন্ট করা হয়েছিল এবং ১৯৯৭ সালে চিকিৎসায় ব্যবহারের জন্য অনুমোদিত হয়েছিল। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। ২০১৯ সালে, এটি মার্কিন যুক্তরাষ্ট্রে ৩৬তম সাধারণভাবে নির্ধারিত ওষুধ ছিল, যা ১৯ মিলিয়নেরও বেশি প্রেসক্রিপশন হয়েছিল।
অধরা কণা
অধরা কণা একটি বৈজ্ঞানিক ধারণা। এর অস্তিত্ব খুঁজে পেয়েছেন বাঙালী বিজ্ঞানী এম জাহিদ হাসান এর নেতৃত্বে থাকা একদল বিজ্ঞানী । ভাইল ফার্মিয়ন হলো ফার্মিয়নের একটি উপদল। ১৯২৯ সালে হারম্যান ভাইল এই কণার অস্তিত্বের কথা প্রথম জানিয়েছিলেন, যা ভরবিহীন। মোট তিন ধরনের ফার্মিয়নের মধ্যে ডিরাক ও মায়োরানা নামের বাকি দুই উপদলের ফার্মিয়ন বেশ আগেই আবিষ্কৃত হয়েছে।
আবিষ্কারের ইতিহাস
নিউট্রিনোর ভর আবিষ্কারের পর থেকেই বিজ্ঞানীরা ভাইল ফার্মিয়নের খোঁজে লেগে গেলেন। অবশেষে ২০১৫ সালের মাঝামাঝিতে প্রিন্সটন বিশ্ববিদ্যালয়ের বাংলাদেশী অধ্যাপক জাহিদ হাসানের নেতৃত্বে একদল বিজ্ঞানী কণাটি খুজে পায়। কণাটি পাওয়া যায় ক্রিস্টাল বা যৌগিক কেলাসের মধ্যে এবং এটি একটি সেমি-মেটাল ক্রিস্টাল।এর নাম দেওয়া হয়েছে ট্যন্টেলাম আর্সেনাইড। এবং ক্রিস্টালটি তৈরি বিভিন্ন মৌলিক পদার্থ তথা বিসমাথ, থ্যালিয়াম, সালফার ও সেলেনিয়ামের সংমিশ্রণে, সেটি এমনিতে অন্তরক। কিন্তু এটির উপরিতলে ক্ষুদ্রাতিক্ষুদ্র কণার জগতে ইলেকট্রন খুবই কম বাধার মধ্যে ছোটাছুটি করতে পারে। ফলে এটি হয়ে উঠেছে অতি-পরিবাহী।আর ভাইল ফার্মিয়ন শুধু এই কেলাস বা ক্রিস্টালের মধ্যেই পাওা সম্ভব। কারণ ধারণা করা হয় পৃথিবীর শুরুর দিকে সব কণাই ভরবিহীন ছিলো।কিন্তু পরবর্তীকালে তা হিগস কণা থেকে ভর নিয়ে ভরযুক্ত হয়ে যায়। কাজেই বলা যায় এই কণা প্রকৃতিতে পাওয়া সম্ভব না। কিন্তু ক্রিস্টালে সেই অবস্থা তৈরি করা সম্ভব । কারণ ক্রিস্টালের ইলেক্ট্রনের তরঙ্গ অনেকটা সেই সময় বা সেই অবস্থার মত যখন ভাইল ফার্মিয়নের অস্তিত্ব ছিলো। ফলে ক্রিস্টালে এই কণা উৎপন্ন হয়। আর এখান থেকেই পাওয়া যায় ভাইল ফার্মিয়ন বা ভরবিহীন কণা । বিজ্ঞানীদের আবিষ্কৃত নতুন এই বস্তু-দশার (state of the matter) নাম দেওয়া হয়েছে ‘টপলোজিক্যাল ইনসুলেটর’ বা ‘স্থানিক অন্তরক’।
ব্যবহার
ভাইল ফার্মিয়ন বিভিন্ন ডিভাইস তৈরিতে ব্যবহার করা যাবে। যেহেতু এটির ভর নেই তাই এটি অন্যান্য ইলেক্ট্রনের চেয়ে ১০০০ গুন বেশি চার্জ পরিবহন করতে পারে। আর গ্রাফিনে এর বেগ আরও বাড়ানো সম্ভব। কিন্তু এটি দিয়ে গ্রাফিন তৈরি অনেকটাই কঠিন। ভাইল ফার্মিয়ন দ্বারা তৈরি ডিভাইস হবে অনেক দ্রুত এবং সহজে গরম হবে না। ফলে নতুন ধরনের কোয়ান্টাম কম্পিউটিং হতে পারে বলে গবেষকরা জানিয়েছেন।
গিনি-বিসাউ জাতীয় ফুটবল দল
গিনি-বিসাউ জাতীয় ফুটবল দল (Seleção nacional de futebol da Guiné-Bissau, Guinea-Bissau national football team) হচ্ছে আন্তর্জাতিক ফুটবলে গিনি-বিসাউয়ের প্রতিনিধিত্বকারী পুরুষদের জাতীয় দল, যার সকল কার্যক্রম গিনি-বিসাউয়ের ফুটবলের সর্বোচ্চ নিয়ন্ত্রক সংস্থা গিনি-বিসাউ ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫২ সালের ২রা জুন তারিখে, গিনি-বিসাউ প্রথমবারের মতো আন্তর্জাতিক খেলায় অংশগ্রহণ করেছে; ব্রিটিশ গাম্বিয়ায় অনুষ্ঠিত উক্ত ম্যাচে গিনি-বিসাউ পর্তুগিজ গিনি হিসেবে ব্রিটিশ গাম্বিয়াকে ২–১ গোলের ব্যবধানে পরাজিত হয়েছে।
দিয়ুর্তুস পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় গিনি-বিসাউয়ের রাজধানী বিসাউয়ে অবস্থিত। বর্তমানে এই দলের ম্যানেজারের দায়িত্ব পালন করছেন বাসিরো কঁদে এবং অধিনায়কের দায়িত্ব পালন করছেন সান্তা ক্লারার রক্ষণভাগের খেলোয়াড় মামাদু কঁদে।
গিনি-বিসাউ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে গিনি-বিসাউ এপর্যন্ত ২ বার অংশগ্রহণ করেছে, যার প্রত্যেকবার তারা শুধুমাত্র গ্রুপ পর্বে অংশগ্রহণ করেছে।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৬ সালের নভেম্বর মাসে প্রকাশিত র‌্যাঙ্কিংয়ে গিনি-বিসাউ তাদের ইতিহাসে সর্বোচ্চ অবস্থান (২৬তম) অর্জন করে এবং ২০১০ সালের ফেব্রুয়ারি মাসে প্রকাশিত র‌্যাঙ্কিংয়ে তারা ১৯৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গিনি-বিসাউয়ের সর্বোচ্চ অবস্থান হচ্ছে ৯৯তম (যা তারা ১৯৮৪ সালে অর্জন করেছিল) এবং সর্বনিম্ন অবস্থান হচ্ছে ১৫৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
আন্তর্জাতিক সম্পর্ক
আন্তর্জাতিক সম্পর্ক (International Relations, সংক্ষেপে IR) রাষ্ট্রবিজ্ঞানের একটি শাখা যেখানে আন্তর্জাতিক ঘটনাবলি এবং রাষ্ট্রগুলির মধ্যকার বিশ্ব ইস্যুসমূহ আন্তর্জাতিক ব্যবস্থা-র প্রেক্ষাপটে আলোচিত হয়। এর মূল বিষয়বস্তু রাষ্ট্রের ভূমিকা, আন্তর্জাতিক সংস্থাসমূহ, বেসরকারী সংস্থাসমূহ, এবং বহুজাতিক কর্পোরেশনসমূহ। এটি একাধারে একটি শিক্ষায়তনিক ও সরকারি নীতি-সংক্রান্ত ক্ষেত্র, এবং এটি ইতিবাচক (positive) বা আদর্শিক (normative) দুই-ই হতে পারে, কেননা জ্ঞানের এ শাখাটি বৈদেশিক নীতি বিশ্লেষণ ও প্রণয়ন উভয় ক্ষেত্রেই ব্যবহার করা হয়।
আন্তর্জাতিক সর্ম্পকের সংজ্ঞায় অধ্যাপক পামার ও পারকিন্স বলেছেন, "বিশ্বসম্প্রদায়ের মত আন্তর্জাতিক সর্ম্পকের অধ্যয়নও পরিবর্তনশীল।"
রাষ্ট্রবিজ্ঞান ছাড়াও আন্তর্জাতিক সম্পর্কের উপর জ্ঞানের অন্য অনেক শাখার প্রভাব আছে, যেমন - অর্থশাস্ত্র, ইতিহাস, আন্তর্জাতিক আইন, দর্শন, ভূগোল, সমাজবিজ্ঞান, নৃবিজ্ঞান, মনোবিজ্ঞান, এবং সাংস্কৃতিক গবেষণা। এতে আলোচিত বিভিন্ন ইস্যুগুলির মধ্যে আছে বিশ্বায়ন এবং সমাজ ও রাষ্ট্রের সার্বভৈমত্বের উপর বিশ্বায়নের প্রভাব, বাস্তু সহনশীলতা, নিউক্লীয় শক্তির বিস্তার, জাতীয়তাবাদ, অর্থনৈতিক উন্নতি, সন্ত্রাসবাদ, পরিকল্পিত অপরাধ, মানব নিরাপত্তা, এবং মানবাধিকার। আন্তর্জার্তিক সম্পর্ক সারা বিশ্বরাজনীতিকে গভীরভাবে প্রভাবিত করে, তাছাড়া আলোচ্য বিষয়ের অনুসন্ধান ও চর্চা দ্বারাই সমসাময়িক থেকে আধুনিক রাজনীতি, অর্থনৈতিক ও সর্বাঙ্গীণ বিষয়ে একাধিক রাষ্ট্রের ও রাজনৈতিক মতাদর্শের সম্পর্ক, বোঝাপড়া, পারস্পরিক আদানপ্রদান, সহযোগিতা এবং বাদানুবাদ ইত্যাদি বোঝা যায়। আন্তর্জাতিক সম্পর্কের অন্যতম গুরুত্বপূর্ণ স্তম্ভ হলো আন্তর্জাতিক ধারণা বা আন্তর্জাতিকতাবাদ (International idea বা the themes of international formations and relations between different countries, ideologies and policies )।
অতীত কাল থেকেই বা প্রাচীন সাম্রাজ্য গুলির সময় থেকে আধুনিক সময়ের অর্থাৎ দুই বিশ্বযুদ্ধ-পরবর্তী বিশ্বরাজনীতি ও ব্যবস্থা, বিশ্বায়ন, সোভিয়েত অবলুপ্তি বা তার আগের সেই প্রখ্যাত ঠাণ্ডাযুদ্ধ ও তৃতীয় বিশ্বব্যবস্থা ইত্যাদি আন্তর্জাতিক বিশ্লেষনে উঠে এসেছে এবং অর্থনীতিবিদ, সমাজতত্ত্ববিদ, রাষ্ট্রবিজ্ঞানী, তাত্ত্বিক, ইতিহাসবিদ ও অন্যান্যদের গবেষণায় আন্তর্জাতিক খুঁটিনাটি বিষয় পরিস্ফূটিত হয়েছে যা আজও সতত পরিবর্তনশীল ও সঞ্চরণশীল।
অ্যামি রিড
অ্যামি রিড (ফ্রাঙ্কফুর্ট, এপ্রিল ১৫, ১৯৮৫) ডেভিন ভ্যালেন্সিয়ার মঞ্চ নাম, একজন জার্মান পর্নোগ্রাফিক অভিনেত্রী।
রাধামোহনপুর রেলওয়ে স্টেশন
রাধামোহনপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায়  অবস্থিত। স্টেশনটি রাধামোহনপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৮৪ কি.মি. দূরে স্টেশনটি অবস্থিত।
ইতিহাস
রাধামোহনপুর রেলওয়ে স্টেশনটি পশ্চিমবঙ্গের রাধামোহনপুর এ অবস্থিত। স্টেশন কোড হল (আরডিইউ)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি ডুঁয়া এবং হাউর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-বালিচক লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
নুরুজ্জামান আহমেদ
নুরুজ্জামান আহমেদ (৩ জানুয়ারি ১৯৫০) একজন বাংলাদেশী রাজনীতিবিদ এবং সমাজকল্যাণ মন্ত্রণালয়ের দায়িত্বপ্রাপ্ত মন্ত্রী। তিনি ২০১৪ ও ২০১৮ সালের যথাক্রমে দশম ও একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে লালমনিরহাট-২ (কালীগঞ্জ-আদিতমারী) আসন থেকে সংসদ সদস্য নির্বাচিত হন।
প্রারম্ভিক জীবন
নুরুজ্জামান আহমেদ ১৯৫০ সালের ৩ জানুয়ারি লালমনিরহাট জেলার কালীগঞ্জ উপজেলার কাশিরাম গ্রামে জন্মগ্রহণ করেন। তার পিতার নাম করিম উদ্দিন আহমেদ ও মাতার নাম নূরজাহান বেগম। করিম উদ্দিন আহমেদও লালমনিরহাট-২ আসন থেকে ১৯৭০ ও ১৯৭৩-এর নির্বাচনে (তৎকালীন রংপুর-৬ আসন) সংসদ সদস্য নির্বাচিত হন।
নুরুজ্জামান আহমেদ স্থানীয় বিদ্যালয়ে তার শিক্ষাজীবন শুরু করেন। ১৯৬৫ সালে তুষভাণ্ডার উচ্চ বিদ্যালয় থেকে মাধ্যমিক সম্পন্ন করেন। ১৯৬৭ সালে উচ্চ মাধ্যমিক সম্পন্ন করে কারমাইকেল কলেজে ভর্তি হন এবং ব্যবসায়ে স্নাতক সম্পন্ন করেন।
রাজনৈতিক জীবন
নুরুজ্জামান আহমেদ পারিবারিকভাবেই রাজনীতির সাথে সম্পৃক্ত ছিলেন। ছাত্রজীবনে তিনি বাংলাদেশ ছাত্রলীগে যোগদানের মাধ্যমে সক্রিয় রাজনীতিতে প্রবেশ করেন। রাজনৈতিক জীবনের শুরুতে স্থানীয় উনিয়ন পরিষদ চেয়ারম্যান হিসেবে ১৯৮৩ থেকে ১৯৯০ সাল পর্যন্ত দায়িত্ব পালন করেন। এরপর ১৯৯০ সালে কালীগঞ্জ উপজেলার চেয়ারম্যান নির্বাচিত হন এবং ২০০৯ সালে দ্বিতীয়বারের মত নির্বাচিত হন।
২০১৪ সালের দশম জাতীয় সংসদ নির্বাচনে নুরুজ্জামান আহমেদ আওয়ামী লীগের মনোনীত প্রার্থী হিসেবে লালমনিরহাট-২ (কালীগঞ্জ-আদিতমারী) আসন থেকে প্রথমবারের মত দশম জাতীয় সংসদের সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে একই আসন থেকে একাদশ জাতীয় সংসদে নির্বাচিত হন।
সংসদ সদস্য হওয়ার এক বছর পর ২০১৫ সালের ১৪ জুলাই তিনি খাদ্য মন্ত্রণালয়ের প্রতিমন্ত্রী হিসেবে দায়িত্ব গ্রহণ করেন। ২০১৬ সালের ১৯শে জুন তাকে সমাজকল্যাণ মন্ত্রণালয়ের প্রতিমন্ত্রী হিসেবে নিযুক্ত করা হয়। একই বছরের ২১শে জুন থেকে ৬ জানুয়ারি ২০১৯ পর্যন্ত এ দায়িত্ব পালন করেন। একাদশ জাতীয় সংসদ নির্বাচনে জয়ী হওয়ার পর তিনি একই মন্ত্রণালয়ের মন্ত্রী হিসেবে ২০১৯ সালের ৭ জানুয়ারি থেকে দায়িত্ব পালন করছেন।
ব্যক্তিগত জীবন
ব্যক্তিগত জীবনে নুরুজ্জামান আহমেদ, হোসনে আরা বেগমের সাথে বিবাহ বন্ধনে আবদ্ধ হন। এই দম্পতির তিন সন্তান রয়েছে।
ললিত কলা একাডেমি
ললিত কলা একাডেমি বা রাষ্ট্রীয় কলা একাডেমি ভারতের চারু কলা বিষয়ক রাষ্ট্রীয় একাডেমি। ভারতীয় কলার বিকাশ ও প্রচারের উদ্দেশ্য ভারত সরকার ১৯৫৪ সালে এই একাডেমি প্রতিষ্ঠা করা করেছিল। একে সম্পূর্ণ স্বায়ত্ব শাসনের মর্যদা দেয়া হয়েছে।
ললিত কলা একাডেমি বিভিন্ন স্কলারশিপ ও সদস্য পদ প্রদান করে। এটি দেশ বিদেশের বিভিন্ন স্থানে কলা বিষয়ক প্রদর্শনী আয়োজন করে। এটি একটি দ্বিভাষিক জার্ণাল প্রকাশ করে। ললিত কলা একাডেমি ভারতীয় সাংস্কৃতিক মন্ত্রণালয়ের অন্তর্ভুক্ত। এর মুখ্য কার্যালয় দিল্লীর ফিরোজশাহ মার্গের রবীন্দ্র ভবনে অবস্থিত।
কার্যসূচী
২০১৪ সালের ১৬ সেপ্টেম্বর তারিখে ললিত কলা একাডেমির ৬০তম প্রতিষ্ঠা দিবস উপলক্ষে আয়োজিত "স্প্রিট অফ দিল্লী" নামের একটি কার্যসূচী গ্রহণ করা হয়েছিল। বহু কলাকার, শিল্পী ও কবি এতে নিজের শিল্প কলা প্রদর্শন করেছিলেন।
রাষ্ট্রীয় শিল্পকলা পুরস্কার
রাষ্ট্রীয় শিল্পকলা পুরস্কার ললিত কলা একাডেমি প্রদান করা সর্বোচ্চ পুরস্কার। ভারত তথা এশিয়া মহাদেশের বিখ্যাত কলাকার ও শিল্পীকে এই পুরস্কার প্রদান করা হয়।
==কেন্দ্র সমূহ ==
সদাউরা
সদাউরা (Sadaura) ভারতের হরিয়ানা রাজ্যের যমুনানগর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সদাউরা শহরের জনসংখ্যা হল ১৩,১৮১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে সদাউরা এর সাক্ষরতার হার বেশি।
শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতাল
শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতাল বাংলাদেশ রাজধানীরে মহাখালীতে অবস্থিত পরিপাকতন্ত্র, লিভার এবং প্যানক্রিয়াসজনিত গ্যাস্ট্রো ইন্টেসটাইনাল রোগের হাসপাতাল।
ইতিহাস
হাসপাতালটি ৩১ অক্টোবর ২০১৮ উদ্বোধন ও আটটি প্রকল্পের ভিত্তিপ্রস্তর স্থাপন করেন প্রধানমন্ত্রী শেখ হাসিনা। প্রায় ২১৬ কোটি ২৬ লাখ টাকা ব্যয়ে প্রকল্পটির কাজ শুরু হয় ২০১১ সালের অক্টোবরে।
অবকাঠামো
এটি একটি ১০তলা ভবনের নিচতলা ও আন্ডারগ্রাউন্ডে ৫০টি গাড়ি পার্কিংয়ের ব্যবস্থা রয়েছে। এখানে রয়েছে ৩২টি কেবিন ও দুটি ভিভিআইপি কেবিন।
আবু সালেহ মোহাম্মদ সাঈদ
আবু সালেহ মোহাম্মদ সাঈদ (দুলাল) (১৯৪৬–২০১৯) বাংলাদেশী রাজনীতিবিদ এবং লালমনিরহাট-৩ আসনের সংসদ সদস্য ছিলেন। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন।
কর্মজীবন
পেশায় প্রকৌশলী ও ব্যবসায়ী আবু সালেহ মোহাম্মদ সাঈদ রাজনীতির সঙ্গে সক্রিয় ভাবে যুক্ত ছিলেন। তিনি প্রথমবার সংসদ সদস্য নির্বাচিত হয়েছিলেন।
এ এফ এম ফখরুল ইসলাম মুনশী
জন্ম
এ এফ এম ফখরুল ইসলাম মুনশী কুমিল্লার দেবিদ্বার উপজেলায় ১৯৪৭ সালে জন্মগ্রহণ করেন।
রাজনৈতিক জীবন
এ এফ এম ফখরুল ইসলাম মুনশী জাতীয় পার্টির হয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচিত হন। এরশাদ সরকারের অর্থউপমন্ত্রীও হয়েছিলেন তিনি। ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হয়ে পরাজিত হন। ১৯৯৫ সালে আওয়ামী লীগে যোগদান করে ১৯৯৬ সালের নির্বাচনে ও ২০০১ সালের নির্বাচনে পরাজিত হন।
মাতৃদেবী
মাতৃদেবী হল এমন দেবী যিনি মাতৃত্ব, উর্বরতা, সৃষ্টি, ধ্বংস, বা পৃথিবী দেবী যিনি পৃথিবী বা প্রকৃতির অনুগ্রহকে মূর্তকরে তোলেন এমন দেবীকে প্রতিনিধিত্ব করে। যখন পৃথিবী বা প্রাকৃতিক জগতের সাথে সমতুল্য করা হয়, তখন এই ধরনের দেবীকে কখনও কখনও পৃথিবী মাতা হিসাবে উল্লেখ করা হয়, বিভিন্ন সর্বপ্রাণবাদী বা সর্বেশ্বরবাদী ধর্মে দেবতা।
পৃথিবী দেবী সাধারণত আকাশ পিতা বা স্বর্গীয় পিতার সহধর্মিণী বা স্ত্রীলিঙ্গের প্রতিরূপ। কিছু বহুঈশ্বরবাদী সংস্কৃতিতে, যেমন প্রাচীনমিশরীয় ধর্ম যা মহাজাগতিক ডিমের পৌরাণিক কাহিনী বর্ণনা করে, এর পরিবর্তে আকাশকে স্বর্গীয় মাতা বা আকাশ মাতা হিসাবে দেখা হয় যেমনটি নুট ও হাথোরের, এবং পৃথিবীর দেবতাকে পুরুষ, পৈতৃক এবং পার্থিব অংশীদার হিসাবে বিবেচনা করা হয়, যেমনটি ওসাইরিস বা গেবের মধ্যে যারা মাতৃ মহাজাগতিক ডিম্বাণু থেকে বের হয়েছিল।
প্রাচীন মিশর
মিশরীয় পৌরাণিক কাহিনীতে, আকাশের দেবী নুটকে কখনও কখনও "মা" বলা হয় কারণ তিনি নক্ষত্র ও সূর্য দেবতার জন্ম দিয়েছেন।
নুট তার তারা ভরা আকাশে মৃতদের আঁকতে এবং খাদ্য ও ওয়াইন দিয়ে তাদের সতেজ করার কথা ভাবা হয়েছিল।
হিন্দুধর্ম
শক্তি সম্প্রদায়টি সাংখ্য ও তন্ত্র হিন্দু দর্শনের সাথে দৃঢ়ভাবে যুক্ত এবং শেষ পর্যন্ত অদ্বৈতবাদী। আদিম নারীসুলভ সৃজনশীল-সংরক্ষক-ধ্বংসাত্মক শক্তি, শক্তিকে অভূতপূর্ব মহাজগতের সমস্ত ক্রিয়া ও অস্তিত্বের পিছনে উদ্দেশ্য শক্তি হিসাবে বিবেচনা করা হয়। মহাজাগতিক স্বয়ং পুরুষ, অপরিবর্তনীয়, অসীম, অবিনশ্বর, এবং অতীন্দ্রিয় বাস্তবতা যা সমস্ত সত্তার ঐশ্বরিক স্থল, "বিশ্ব আত্মা"। এই পুরুষালি সম্ভাবনার বাস্তবায়িত হয় নারীসুলভ গতিশীলতা, বহুবিধ দেবদেবীতে মূর্ত, যারা শেষ পর্যন্ত এক মহান মায়ের সমস্ত প্রকাশ। শক্তি নিজেই ব্যক্তিকে অহং, অজ্ঞানতা ও আকাঙ্ক্ষার রাক্ষস থেকে মুক্ত করতে পারে যা আত্মাকে মায়ায় (বিভ্রম) আবদ্ধ করে। তান্ত্রিক ঐতিহ্যের অনুশীলনকারীরা কর্মের চক্র থেকে নিজেদেরকে মুক্ত করতে শক্তির উপর ফোকাস করেন।
মাতৃদেবতার উপাসনা আদি বৈদিক সংস্কৃতিতে ফিরে পাওয়া যায়। ঋগ্বেদ ঐশ্বরিক নারী শক্তিকে মহিমাতা (ঋগ্বেদ ১.১৬৪.৩৩) বলে যার অর্থ "মহান মাতা"।
খ্রিস্টধর্ম
"মেরি সম্পর্কে প্রতিবাদী দৃষ্টিভঙ্গি" এর আপত্তিকে উপেক্ষা করে, থিওটোকোস ও দেইপারের রেন্ডারিং ৪৩১ খ্রিস্টাব্দে ইফেসাসের ইকুমেনিক্যাল কাউন্সিল থেকে ক্যাথলিক চার্চ এবং অর্থোডক্স চার্চ উভয়ই কুমারী মেরিকে ঈশ্বরের মাতা হিসেবে শ্রদ্ধা করে। তিনি যীশু খ্রীষ্টকে জন্ম দিয়েছিলেন বলে তাকে "আমাদের মাতা", ধন্য মাতা, বা পবিত্র মাতা হিসেবে গণ্য করা হয়, যেহেতু খ্রিস্টানরা একইভাবে নিজেদেরকে "খ্রীষ্টে ভাই ও বোন" বলে উল্লেখ করে। পিতা প্রভু আছে কিন্তু তার সমতুল্য কোনো মাতা প্রভু নেই, তবে হেইল মেরি এবং "সাব টুম প্রেসিডিয়াম" বহু শতাব্দী ধরে কুমারী মেরির কাছে প্রার্থনা ও প্রশংসার জনপ্রিয় রূপ। কেউ কেউ মরিয়মকে "আমাদের মাতা" এবং সর্বশক্তিমান যিহোবাকে "আমাদের পিতা" বলে ডাকার সমান্তরাল উপলব্ধি করতে পারে। উর্বরতা দেবীর পৌত্তলিক ধারণার বিপরীতে, মেরি একই সাথে চিরস্থায়ী কুমারী এবং ঈশ্বরের মাতা উভয়ই, পিতা ঈশ্বর বা "স্বর্গীয় পিতা"-কে তার সঙ্গী হিসেবে উল্লেখ করে তাকে "স্বর্গীয় মাতা" হিসেবে বিবেচনা করা হয় না। সুসমাচারের ঘোষণা, কনাতে বিবাহ বা মেরির প্রার্থনা সঙ্গীত-এর বিবরণে মেরিকে কখনোই দেবী হিসেবে উল্লেখ করা হয়নি। প্রেরিত যুগ থেকে অর্থোডক্স চার্চ বিশ্বাস করে যে মেরি তার মৃত্যুর পরে জীবিত স্বর্গে প্রবেশ এবং পরবর্তী পুনরুত্থান করেছিলেন, যা ডরমিশন নামে পরিচিত; যখন ক্যাথলিকরা "প্রাচীন রোমের প্রধান যাজক বিদ্যালয়ের ছাত্র বা শিক্ষক" (পন্টিফেক্স) এর নেতৃত্বে শেখায় যে তার দেহ ও আত্মাকে স্বর্গে মৃত্যু বা পুনরুত্থান ছাড়াই তুলে নেওয়া হয়েছিল। অগ্রগণ্য সন্ত হিসাবে, কিছু খ্রিস্টান বিশ্বাস করেন যে তিনি "মেরির আবির্ভাব", ""মেরির শ্রাবণী" এবং "মেরির ভক্তি" এর মাধ্যমে অতিপ্রাকৃতভাবে পৃথিবীতে হস্তক্ষেপ করে চলেছেন৷ মেরিবিদ্যা ও দার্শনিক পদ্ধতি অধ্যয়নের শাখা অনুযায়ী, যদিও মেরিকে সর্বাগ্রে সাধু হিসেবে সম্মানিত করা হয়, তবুও তিনি একজন প্রাণী এবং তাকে কখনোই সৃষ্টিকর্তা ত্রিত্ব ঈশ্বরের সমকক্ষ হিসেবে দেখা যায় না।
প্রাক-ইসলামিক আরবে, কলিরিডিয়ানরা একটি অপ্রথাগত খ্রিস্টান সম্প্রদায় ছিল যারা কুমারী মেরিকে ময়দার পোড়ানো-উৎসর্গ করে উপাসনা করত। প্রাচীন খ্রিস্টানরা কলিরিডিয়ানদেরকে বিধর্মী হিসেবে দেখেন, মনে করেন যে মেরিকে শুধুমাত্র সম্মান করা হবে, খ্রিস্টান ধর্মের ঈশ্বর-মানবের মতো উপাসনা করা যাবে না।
আনন্দময়ী কালীমন্দির, উলুবেড়িয়া
আনন্দময়ী কালীমন্দির পশ্চিমবঙ্গের হাওড়া জেলার উলুবেড়িয়া শহরে অবস্থিত একটি বিখ্যাত, শতাব্দীপ্রাচীন কালী মন্দির।
বিবরণ
১৩২৭ বঙ্গাব্দের ১৭ই বৈশাখ ভাগীরথী নদীর তীরে ধনুকাকৃতি নবরত্ন আনন্দময়ী কালীমন্দির প্রতিষ্ঠিত হয়। পাথরে নির্মিত কালীবিগ্রহের পদতলে শ্বেতপাথরে তৈরী শবাসনে শায়িত শিব মূর্তি বর্তমান।